Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: Az Alkotmánybíróság már a 23/1990. (X. 31.) AB határozatában kifejtette, hogy „[a]z emberi élet és az emberi
Paragraph Index: 1077

(2) bekezdése szerint a „rendõrség alapvetõ feladata”. Alkotmányos szempontból nem vitatható tehát az a törvényhozói döntés, amely az államnak az élet védelmére irányuló kötelezettsége keretében a rendõrségnek feladatokat szab és azok teljesítéséhez a szükséges eszközöket is rendelkezésre bocsátja. Az, hogy a rendõrségre az élet védelmével kapcsolatban kiemelkedõ fontosságú felelõsség hárul, világosan kitûnik a rendõrség feladatairól szóló rendelkezésekbõl is. Az Rtv. 2. § (1) bekezdése kifejezetten a rendõrség feladatává teszi, hogy védelmet nyújtson az életet, testi épséget közvetlenül fenyegetõ vagy sértõ cselekményekkel szemben. Még ha el is fogadjuk, hogy az ön- és közveszélyes állapotban lévõket meg kell próbálni minél elõbb a megfelelõ orvosi, egészségügyi ellátásban részesíttetni, illetve a megfelelõ intézetbe szállítani, számolni kell azzal a lehetõséggel, hogy erre nem mindig nyílik azonnali lehetõség. Elõfordulhat, hogy kivételes helyzetekben: valamilyen természeti csapás következtében, a közlekedési lehetõségek hiánya, vagy megfelelõ szakember elérhetetlensége, esetleg más okok miatt ez pillanatnyilag nem oldható meg. Kialakulhatnak olyan, az életet közvetlenül fenyegetõ vészhelyzetek, amikor a rendõrségnek kell gondoskodni az életvédelmi feladatok megoldásáról. A többségi határozat megsemmisítõ rendelkezése nyomán ez a lehetõség szûnik meg.

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes